Cawete -isse 1

Li cawete -isse 1, c' est ene cawete, nén foirt vicante mins pår walone, ki si stitche après on no u après on viebe, et dene on no u èn addjectif. 

Les sacwès lomêyes avou on no e "-isse" sont-st ene miete rabaxheyes. Po les addjectifs, c' est purade po djåzer di des dfåts.

Portant, sacwants mots n' ont nén (u ont pierdou) ci laid costé la (treyisse).

Li cawete -isse provént del cawete latene -iciu. Ele respond a ene cawete francesse -is, la k' on n' prononce nén li "S", di des mots comme "fouillis", "clapotis".

Li cawete est omonime del cawete -isse 2 (socialisse, comunisse). 

 Egzimpes d' addjectifs avou l' cawete -isse 
 acawêye a on viebe 
 taenisse, hodisse : refoircixhadje des mots sinomimes hodant, taenant (cawete -ant) et hodåve (cawete -åve).
 covisse 
 endalisse 
 acawêye a on no 
 djivisse
 Egzimpes di nos avou l' cawete -isse 
 flaxhisse, sitokisse, 
 bôjhisse, brôwisse 
 candjisse
 tchinisse
 treyisse
 raxhisse
 taexhnisse

 Vicansté del cawete -isse 
Li cawete -isse n' a nén siervou ås noûmots foirdjîs pås scrijheus lidjwès å cmince do 20inme sieke.

On tuze k' on mot come "endalisse" pôreut aveur stî foirdjî pa A. Laloux. Kécfeye bén ossu "djivisse".

Gn a waire yeu d' noûmots askepyîs påzès rfondeus avou l' cawete -isse, dandjreus paski c' est ene cawete ki dene on sintumint sol sacwè. Tolminme, on pout rilever : candjisse

 Vîs scrijhaedjes del cawete -isse 
Dins l' sicrîta, ci n' esteut nén åjhey di ricnoxhe li cawete -isse, ca les mots estént sovint scrîts is ki pout esse eto li cawete -i (Stockis, Stoquis). Rilevans kel cawete -î, dins le scrîta, est pus sovint ortografieye -y (Stoky)

Dins les scrijhaedjes di dvant Feller, li cawete est ortografieye -iss dins l' Motî da Forir.

E sistinme Feller, li cawete -isse si scrît avou ene coron-faflote : -is´ po les addjectifs et les mots omrins, et -isse po les addjectifs et mots femrins.

E rfondou walon, shûte å disfaflotaedje, li coron-faflote n' est pus eployeye : on scrît li cawete omrinne et femrinne -isse.

 Parints foirdjîs sol cawete -isse 
Li cawete -isse pout aveur des parints :
 avou l' cawete -reye : tchinisreye.

 Sacwants sustantifs avou l' cawete -isse 1 (dedja studyîs sol Wiccionaire)
 Sacwants addjectifs avou l' cawete -isse 1 (dedja studyîs sol Wiccionaire)

Isse 1